Diari Oficial de la Generalitat Valenciana


Sumari del DOGV 9732, del 24-11-2023 (2023/11075)

ACORD de 21 de novembre de 2023, del Consell, pel qual s'autoritza una transferència de crèdit del capítol 4 del programa 111.70, Gabinet d'Organització, al capítol 2 del programa 462.20, Promoció institucional, de Presidència de la Generalitat, per import de 700.000 euros. (expedient 05.016/23-204).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11018


Data del document
:   21-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 21 de novembre de 2023, del Consell, pel qual s'autoritza una transferència de crèdit del capítol 4 del programa 111.70, Gabinet d'Organització, al capítol 2 del programa 462.20, Promoció institucional, de Presidència de la Generalitat, per import de 700.000 euros. (expedient 05.016/23-204). [2023/11791]  
La Direcció General de Comunicació i Promoció Institucional de la Presidència de la Generalitat té la necessitat de donar cobertura a les reprogramacions dels expedients de contractació relatius als serveis de difusió i amb això fer front a les campanyes publicitàries i serveis de creativitat no previstos inicialment en el present exercici pressupostari donada la dificultat de la planificació d'eixos serveis.  
D'altra banda, mitjançant Decret 66/2023, de 5 de maig, del Consell, es va regular i va concedir una subvenció directa a les comunitats de regants usuàries del transvasament Tajo-Segura de la província d'Alacant. La quantia total de l'ajuda va ascendir a 2.500.000 euros, imputant-se aquest import a la línia de subvenció de concessió directa 168.1 C) S1427 «Subvenció directa a les comunitats de regants usuàries del transvasament Tajo-Segura de la província d'Alacant» del capítol 4 del programa 111.70 «Gabinet d'Organització» que es va habilitar mitjançant acord del Consell de 5 de maig de 2023. Una vegada ha finalitzat el termini de presentació de sol·licituds i justificació, ha decaigut el dret a la seua percepció per diverses comunitats.  
Per tot això, la Presidència de la Generalitat proposa transferir crèdits disponibles des de la línia S1427 «Subvenció directa a les comunitats de regants usuàries del transvasament Tajo-Segura de la província d'Alacant» del capítol 4 del programa 111.70 «Gabinet d'Organització», al capítol 2 del programa 462.20 «Promoció Institucional», de Presidència de la Generalitat, per import de 700.000 euros, en tractar-se de crèdits no afectes a compromisos de despesa,en haver decaigut el dret a la percepció dels beneficiaris i no estar vinculats a finançament condicionat.  
A aquest efecte, i en virtut del que es disposa en els articles 21 i 23 de la Llei 9/2022 de Pressupostos de la Generalitat per a l'exercici 2023, a proposta de la consellera d'Hisenda, Economia i Administració Pública, el Consell,  
  
ACORDA  
  
Primer  
Autoritzar una minoració de crèdit en l'aplicació 67.71.03.830.94.3, que suposa la disminució de la línia de concessió directa art. 168.1.c) S1427 de l'annex de subvencions i transferències corrents del programa 111.70 «Gabinet d'Organització» amb el següent detall:  
  
  
Segon  
Autoritzar un increment de crèdit en l'aplicació 47.48.78.493.68.0 per import de 700.000 euros.  
  
València, 21 de novembre de 2023  
  
La consellera secretària  
SUSANA CAMARERO BENÍTEZ